Bergh beloon met Ixias-kontrak tot 2022 | Netwerk24
Deur Marnus Kok 05 April 2019 14:50
Pieter Bergh se kontrak as afrigter van die Ixias se rugbyspan is met drie jaar verleng.
Pieter Bergh, afrigter van die Ixias. Foto: Argief
Dit volg ná die span se suksesvolste seisoen nóg in die Varsitybeker-reeks waarin hy drie van sy agt wedstryde gewen het.
Dit het oorwinnings oor groot kanonne soos hul buurman, die Shimlas, en die Universiteit van Johannesburg ingesluit.
Die 33-jarige Bergh, wat voorheen Griekwas se hulpafrigter was, sal die span tot in 2022 brei.
Hy het die leisels laat in 2018 by die oud-Bok Tiaan Liebenberg, wat nou die span se hulpafrigter is, oorgeneem.
Bergh sê hy is bly oor die vertroue wat in hom gestel word.
Sy pligte is nie slegs tot die Varsitybeker-reeks beperk nie, hy brei ook die span in die Stadsbeker-kompetisie.
Meer oor: Varsitybeker | Ixias | Pieter Bergh
Naka Bulle lei ’n skok nederlaag in Goue Beker